CELEX: 62013TN0659
Language: mt
Date: 2013-12-12 00:00:00
Title: Kawża T-659/13: Rikors ippreżentat fit- 12 ta’ Diċembru 2013 — Ir-Repubblika Ċeka vs Il-Kummissjoni

15.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 45/40
            
         Rikors ippreżentat fit-12 ta’ Diċembru 2013 — Ir-Repubblika Ċeka vs Il-Kummissjoni
   (Kawża T-659/13)
   2014/C 45/70
   Lingwa tal-kawża: iċ-Ċek
   
      Partijiet
   
   
      Rikorrenti: Ir-Repubblika Ċeka (rappreżentanti: M. Smolek, J. Vláčil, aġenti)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla fl-intier tiegħu r-Regolament ta’ Delega tal-Kummissjoni (UE) Nru 885/2013, tal-15 ta’ Mejju 2013, li jissuplimenta d-Direttiva ITS 2010/40/UE tal-Parlament Ewropew u tal-Kunsill fir-rigward tal-forniment ta’ servizzi ta’ informazzjoni għal postijiet tal-parkeġġ sikuri u siguri għat-trakkijiet u l-vetturi kummerċjali (ĠU L 247, p. 1) u
            
         
               —
            
            
               tikkundanna lill-Kummissjoni Ewropea għall-ispejjeż,
            
         
               —
            
            
               sussidjarjament, tannulla l-Artikoli 3(1), 8 u 9(1)(a) tar-regolament ikkontestat u
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv, ibbażat fuq ksur tal-Artikolu 7(1) tad-Direttiva 2010/40/UE (1) flimkien mal-Artikoli 5(1) u 6 tagħha.
               F’dan ir-rigward, ir-rikorrenti ssostni li l-Kummissjoni, billi adottat ir-regolament ikkontestat, qabżet il-limiti tal-awtorità stabbilita fl-Artikolu 7(1) tad-Direttiva 2010/40/UE flimkien mal-Artikoli 5(1) u 6 tagħha.
            
         
               (2)
            
            
               It-tieni motiv, ibbażat fuq ksur tal-Artikolu 290 TFUE.
               Permezz ta’ dan il-motiv, ir-rikorrenti ssostni li l-Kummissjoni, billi adottat ir-regolament ikkontestat, qabżet il-limiti tas-setgħa delegata sabiex tadotta atti mhux leġiżlattivi skont l-Artikolu 290 TFUE.
            
         
               (3)
            
            
               It-tielet motiv, ibbażat fuq ksur tal-Artikolu 13(2) TUE.
               F’dan ir-rigward, ir-rikorrenti ssostni li l-Kummissjoni, billi adottat ir-regolament ikkontestat, qabżet il-limiti tas-setgħat ikkonferiti lilha mit-Trattati.
            
         
      (1)  Direttiva 2010/40/UE tal-Parlament Ewropew u tal-Kunsill, tas-7 ta’ Lulju 2010, dwar il-qafas għall-varar ta’ Sistemi ta’ Trasport Intelliġenti fil-qasam tat-trasport bit-triq u għall-interkonnessjonijiet ma’ modi oħrajn ta’ trasport (ĠU L 207, p. 1).